laion/Wikipedia-Exotic huggingface dataset:
הכנסה פסיבית

הכנסה פסיבית היא הכנסה הנובעת מתזרים מזומנים המתקבל על בסיס קבוע, הדורשת מינימום מאמץ על ידי בעליו (תאורטית השקעת מאמץ חד פעמי). ניתן לסווג הכנסה לשלושה סוגים: הכנסה פעילה, הכנסה פסיבית והכנסות מתיק. הכנסה פסיבית מגיעה רק משני מקורות: פעילות השכרה או "פעילות מסחרית או עסקית בה אינך משתתף באופן מהותי". מוסדות פיננסיים וממשלתיים אחרים מכירים בה גם כהכנסה המתקבלת מצמיחה בהון או ביחס לתכנון שלילי. הכנסה פסיבית בדרך כלל מלווה במס. הכנסה פסיבית שונה מהכנסה פעילה והכנסות מתיקי השקעות במגוון דרכים. הכנסה פסיבית מוגדרת בדרך כלל כזרם של הכנסה שנצבר עם מעט מאמץ, והיא נקראת הכנסה פסיבית פרוגרסיבית כאשר יש מעט מאמץ אשר נדרש מן הפרט המקבל את ההכנסה הפסיבית על מנת להגדיל את זרם ההכנסות. דוגמאות להכנסה פסיבית כוללות הכנסות מהשכרה וכל פעילות עסקית שבה בעל הרווחים אינו משתתף באופן מהותי במהלך השנה. מס הכנסה מגדיר הכנסה פסיבית כהכנסות ממקורות הכנסה אשר אין הם "עסק או "משלח-יד", כגון הכנסות מדמי שכירות, הכנסות מתמלוגים, מדיווידנד ומריבית, מדמי מפתח וכדומה, נחשבות להכנסות פסיביות והן תמוסינה על פי סעיף 2(6) או 2(7) לפקודת מס הכנסה (נוסח חדש), התשכ"א-1961 (להלן: "הפקודה"). דוגמאות להכנסות שהמוסד לביטוח לאומי רואה בהן הכנסות פסיביות הן: דיווידנד, שכר דירקטורים, הכנסות מחוץ לארץ, ריבית, דמי ניכיון, דמי שכירות ועוד. הכנסה פסיבית שונה מהכנסה פעילה המוגדרת כהכנסה שהורווחה. הכנסה פעילה ליניארית מתייחסת לאחת שנדרשת כל הזמן להישאר פעילה כדי לשמור על זרם ההכנסה, וברגע שאדם בוחר להפסיק לעבוד ההכנסה גם תעצר, דוגמאות להכנסה פעילה כוללות שכר, הכנסה עצמית, שותפות. ההכנסות מתיק ההשקעות נגזרות מהשקעות וכוללות רווחי הון, ריבית, דיבידנדים ותמלוגים. ישנם שני סוגים של פעילויות פסיביות: כל הכנסה אשר מניבה תזרימי מזומנים - הכוללים רווחים מבעלות על הון, דמי שכירות מבעלות על משאבים כגון הכנסות מהשכרה ותזרים מזומנים נכנס מנדל"ן או מקרקעין כלשהו וריבית מנכסים פיננסיים. דוגמאות להכנסה מסוג זה: דירה המושכרת לדיירים, שטח מסחרי המושכר לפעילות עסקית כלשהי או כסף המושקע בקרן נאמנות או בפק"מ (פקדון קצר מועד) ונושא ריבית מניבה. פעילות מסחרית או עסקית בה לא משתתפים באופן מהותי במהלך השנה. דוגמאות להכנסה מסוג זה: אפליקציית מובייל שהמשתמשים בה מבצעים רכישות בכרטיס האשראי שלהם, ספר אלקטרוני או ספר מודפס שצבר מוניטין ואין צורך לשווקו, ערוץ ביוטיוב שזוכה להצלחה ובעליו מקבל הכנסה מצפיות בפרסומות המוצגות בו. צורות של שותפויות מסוימות עשויות להיחשב כפסיביות כל עוד אין לשותף תפקיד כלשהו בחברה ומחליפות את השקעת ההון שלהן בתמורה לנתח מהרווחים. השקעה לירן דנש, איך להרוויח בלי לצאת מהבית?, באתר nrg מיכל אביב, מיסוי הכנסות פסיביות: כיצד משלמים על הכנסה פסיבית?, באתר דין – עורכי דין ומידע משפטי בישראל. ‏20/02/2017 דמי ביטוח לאומי לבעל הכנסה שאינה מעבודה, באתר כל זכות מי שיש לו הכנסה שאינה מעבודה, באתר הביטוח לאומי ליאת לוי, הבטיחו להם "שקט כלכלי ושלווה נפשית". אבל ההכנסה הפסיבית הפכה להפסד, באתר TheMarker‏, 2 באוקטובר 2024
אפראח ואלי

אפראח ואלי (באורדו: افراح ولی; נולדה ב-29 בנובמבר 1995) הא גולשת סקי אלפיני פקיסטנית. היא הזוכה הראשונה באירוע הסלאלום הענק במשחקי החורף של דרום אסיה, כאשר לקחה את הזהב במשחקי הבכורה שנערכו בהודו ב-2011. ואלי נולדה במחוז גהיזאר, בגילגיט-בלטיסטן. היא בת למשפחת גושפור, לשעבר המשפחה המלכותית של מחוז עמק פוניאל, מחוז גהיזר. היא למדה והצטיינה בסקי בעיקר כי בילתה את רוב ילדותה בראטו – אזור הררי מושלג באסטור, שם הוצב אביה למשך יותר מעשור, כקולונל בצבא פקיסטן.[1] ואלי השלימה את לימודי התיכון בבית הספר הצבאי הממלכתי בגילגיט, ואחר כך סיימה תואר במנהל עסקים ב-2017. [2] (אורכב 24.12.2016 בארכיון Wayback Machine) בשנת 2011, במשחקי החורף של דרום אסיה הראשונים, שנערכו בהודו, ואלי זכתה במדליית זהב באירוע הסלאלום הענק - בכך שהביסה את אחותה אמינה, שגם היא גולשת סקי. ב-2014, ואלי נבחרה על ידי פדרציית הסקי של פקיסטן (SFP) להשתתף במחנה אימונים של הפדרציה הבינלאומית לסקי שנערך באוסטריה. במהלך אימון, הייתה לה תאונת סקי והיא שברה את עצמות השוקה והשוקית של רגלה הימנית. היא פונתה בהליקופטר לבית חולים, ואחר תקופת הבראה, השתקמה. [3] בגביע הסקי הבינלאומי של 2017 במאלאן ג'אבה, בהרי קארקוראם, לקחה ואלי מדליית זהב - היחידה בה זכתה פקיסטן במשחקים - ושתי מדליות ארד. הייתה זו אליפות הסקי הבינלאומית הראשונה שאירחה פקיסטן. השתתפו באירוע סך של 9 מדינות - טורקיה, אוקראינה, מרוקו, אפגניסטן, הודו, טג'יקיסטן, סלובקיה, סרי לנקה ואיראן.[4][5] בינואר 2017, ואלי השתתפה בנבחרת פקיסטן במשחקי החורף של אסיה, בסאפורו, יפן. היא הגיעה למקום 23 בסלאלום הענק, ולמקום 25 בסלאלום. כמו ספורטאיות פקיסטניות אחרות שהגיעו לרמת תחרות בינלאומית, ואלי מציינת את ההשקעה המועטה של ממשלת פקיסטן בחינוך וספורט, ובמיוחד את הקשיים שעומדים בפני נשים וילדות הרוצות לעסוק בספורט בארצה. הדף של אפראח ואלי באתר FIS (הפדרציה הבינלאומית לסקי) Skiing sisters grab gold, silver Express Tribune 14 January 2011. Raheel, Natasha (30 בינואר 2017). "Ifrah Wali makes Pakistan proud". The Express Tribune. Karachi, Pakistan. {{cite news}}: (עזרה) Raheel, Natasha (11 בפברואר 2017). "Jan dominates as Army clinch ski championship". The Express Tribune. Karachi, Pakistan. {{cite news}}: (עזרה) Meet Ifrah Wali, Pakistan's National Ski Champion, Pakistan Ink, March 31, 2015 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אפראח ואלי".
IKCO Runna

IKCO Runna היא מכונית משפחתית קטנה המוגדרת כמכונית קומפקטית, מתוצרת יצרנית הרכב ה-איראנית IKCO (יצרנית מותגי רכבי נוסעים) חברת בת של Iran Khodro (אנ') (שם רשמי: Iran Khodro Corporation, שם בפרסית: ایران‌خودرو, שם לשעבר: Iran National) אשר מיוצרת משנת 2010 ועד היום. דגם ה-"IKCO Runna" מבוסס על דגם פיג'ו 206 מתוצרת פיג'ו הצרפתית. מיוצרת ברישיון פיג'ו. 4 דלתות 5 מושבים מנוע קדמי 4 צילינדרים בטור צמיגים: קדמיים ואחוריים 185/65 R14 IKCO Arisun IKCO Dena IKCO Samand Soren IKCO Dena Plus מדיה וקבצים בנושא IKCO Runna בוויקישיתוף IKCO Runna, סרטון באתר יוטיוב IKCO Runna, סרטון באתר יוטיוב דגם "IKCO Runna" ikco.ir/en/Product דגם "IKCO Runna" - מפרט ikco.ir/en/product.aspx?ID=181&Section דגמי "IKCO Runna" - כולל תמונות 1001carreviews.com/ikco/ikco-runna-2014 דגם "IKCO Runna" - מפרט (בפרסית) gsm.ir/car/automobile דגם "IKCO Runna" - תמונות seniranauto.canalblog.com/archives
ליגת הרוגבי הפדרלית

ליגת הרוגבי הפדרלית, או בפשטות הליגה הפדרלית הוא הליגה השלישית בחשיבותה בענף הרוגבי ברוסיה המאחדת 40 מועדונים חובבנים, המתמודדים בשמונה חטיבות אזוריות. 40 קבוצות רוגבי חובבניות מתמודדות בשמונה חטיבות אזוריות: צפון-מערב, דרום, סיביר, אורל, עבר הוולגה (צפון ודרום), מוסקבה (חטיבה 1 וחטיבה 2), קרסנויארסק, מרכז (צפון/טבעת הזהב, ודרום/צ'רנוזמיה). אלופת הליגה מוכרעת לאחר סדרת משחקי פלייאוף, בין אלופות כל חטיבה. בעבר הטורניר העיקרי של מועדוני הרוגבי החובבניים היה "גביע החובבנים" שנערך בשנים 2008-2012. הליגה הפדרלית הוקמה על ידי פדרציית הרוגבי הרוסית בשנת 2013 ואיפשרה ל-50 מועדוני רוגבי חובבנים להתאגד תחת ליגה תחרותית. ליגת הרוגבי הפדרלית, ברשת החברתית VK Федеральная лига. Финал. «80-е» - новый чемпион среди любителей Победителем Федеральной лиги-2014 стала казанская «Энергия» Финал Федеральной регбийной лиги "80-е" из Красноярска – чемпионы Федеральной регбийной лиги
ג'יימס לאנס

ג'יימס פרדריק גרנוויל לאנס (באנגלית: James Frederick Grenville Lance; נולד ב-29 בספטמבר 1974) הוא שחקן אנגלי, הידוע בעיקר מהופעתו בסדרות קומיות בריטיות. לאנס וסטברי-סאב-מנדיפ שבסאמרסט, ולמד בבית הספר למשחק של סילביה יאנג. לאנס שיחק בסדרה המוקומנטרית "תפאורות קרטון" של רשת ITV, במיני-סדרה "Boy Meets Girl" לצדו של מרטין פרימן, ובסדרה הקומית של ערוץ ITV2 "גיבורי-על מובטלים". בין תפקידיו של לאנס היו הדילר סטיקי בסדרה "Top Buzzer", מאט בשתי עונות של הסדרה "מורים", בן בסדרה "אני אלן פרטרידג'", ג'יימי בסדרה "יחצ"נים מסוכנים", ותפקידים שונים בתוכנית המערכונים "Smack the Pony". עוד שיחק בתפקידי אורח בדמות ריצ'רד בסדרה "Spaced", ובדמות טום בסדרה "מלון בבילון" של ה-BBC. ב-1992 שיחק לאנס בפרק בעונה הראשונה של הסדרה "פשוט נהדרת" בתפקיד חבר לכתה של סאפי. בקולנוע הופיע לאנס בסרטים "Late Night Shopping", הקומדיה "The Search for John Gissing", "מארי אנטואנט", "ברונסון" בתפקיד מורה לאמנות, ובסרט "בל אמי" משנת 2012. במיני-סדרה "האימפרסיוניסטים" גילם לאנס את דמותו של הצייר פרדריק באזיל. הוא שיחק בקומדיות המצבים "מועדון הספר", "עור רגיש" ו"תציל אותי". לאנס השתתף בתפקידים קטנים בסיטקום "2.4 ילדים בממוצע", ב-"People Like Us", "סקסונדייל", ובתפקיד דניאל בפרק בסדרה "פשוט נהדרת". ב-2012 כיכב בתפקיד אורח בעונה הרביעית של הסדרה "כמעט אנושיים" של ערוץ BBC Three בתפקיד קירבי. ב-2015 שיחק בפרק "The Dagger Club" של הסדרה "רציחות במידסומר". לאנס היה קריין של מספר פרסומות לטלוויזיה למותגים כגון Maybelline,‏ Wrigley's Extra ו-the AA. החל מאוגוסט 2013 הופיע לאנס בפרסומות עבור Moneysupermarket.com. במאי 2009 הופיע לאנס על במת התיאטרון בתפקיד מיילס במחזה "Ordinary Dreams; or How to Survive a Meltdown with Flair" מאת מרקוס מרקו בתיאטרון טרפלגר סטודיוס. עוד ב-2009 שיחק בתפקיד אריק איידל במחזה "Pythonesque" מאת רוי סמיילס שהועלה בפסטיבל אדינבורו. ב-2016 התחתן לאנס עם קייט קווילטון. לבני הזוג נולד בן ביוני 2018. מדיה וקבצים בנושא ג'יימס לאנס בוויקישיתוף ג'יימס לאנס, במסד הנתונים הקולנועיים IMDb (באנגלית) ג'יימס לאנס, באתר AllMovie (באנגלית) ג'יימס לאנס, במסד הנתונים הקולנועיים KinoPoisk (ברוסית) BBC Hotel Babylon Episode Guide Series 3 Episode 6 Absolutely Fabulous (1992–2012) – ISO Tank Jones, Alice (25 באוגוסט 2009). "Pythonesque, Udderbelly's Pasture". The Independent. נבדק ב-16 ביוני 2010. {{cite web}}: (עזרה)
דיק דייל

דיק דייל (באנגלית: Dick Dale;‏ 4 במאי 1937 – 16 במרץ 2019) היה גיטריסט אמריקאי שנחשב לממציא סגנון "רוק הגלישה". הוא היה ידוע כגיטריסט וירטואוז, ודורג במקום ה-74 ברשימת 100 הגיטריסטים הגדולים ביותר בכל הזמנים של מגזין הרולינג סטון. נולד בשם ריצ'רד אנטוני מנסור בבוסטון, מסצ'וסטס. אביו הוא ממוצא לבנוני ואמו ממוצא פולני-בלרוסי. כילד הוא העריץ את זמר הקאנטרי האנק ויליאמס, ובעקבות כך לימד את עצמו לנגן ביוּקולֶיְלִי. נפטר ב-16 במרץ 2019. דייל היה ידוע בסגנון הנגינה הייחודי שלו. הוא נהג לנגן בגיטרה הפוכה, בפריטת טרמולו מהירה ובשימוש רב בסולמות מזרח-תיכוניים. דייל התפרסם בשימוש בציוד של חברת פנדר, והשתמש במגבר הראשון של 100 וואט שיוצר על ידה. כמו כן עשה שימוש רב באפקט ה-Reverb לגיטרה. (Surfers' Choice (1962 (King of the Surf Guitar (1963 (Checkered Flag (1963 (Mr. Eliminator (1964 (Summer Surf (1964 (Rock Out With Dick Dale and His Del-Tones: Live At Ciro's (1965 (The Tigers Loose (1983 (Tribal Thunder (1993 (Unknown Territory (1994 (Calling Up Spirits (1996 (Spacial Disorientation (2001 מדיה וקבצים בנושא דיק דייל בוויקישיתוף אתר האינטרנט הרשמי של דיק דייל (באנגלית) דיק דייל, במסד הנתונים הקולנועיים IMDb (באנגלית) דיק דייל, במסד הנתונים הקולנועיים KinoPoisk (ברוסית) דיק דייל, באתר ספוטיפיי דיק דייל, באתר Last.fm (באנגלית) דיק דייל, באתר AllMusic (באנגלית) דיק דייל, באתר MusicBrainz (באנגלית) דיק דייל, באתר דיזר דיק דייל, באתר Discogs (באנגלית) דיק דייל, באתר Songkick (באנגלית) דיק דייל, באתר SecondHandSongs בן רד, דיק דייל - בין מזרח למערב, באתר "נותן ברוק", 30 ביוני 2024 Stone, Rolling (2015-12-18). "100 Greatest Guitarists". Rolling Stone (באנגלית אמריקאית). נבדק ב-2018-08-02.
פיג'ו סוג 56

פיג'ו סוג 56 (בצרפתית: Peugeot Type 56) היא מכונית בתצורה פתוחה (קבריולה) מסוג "Tonneau" (אנ'), בעלת 4 מושבים, מתוצרת יצרנית הרכב הצרפתית פיג'ו אשר יוצרה בין השנים 1903–1904. בנוסף, יוצרה לדגם "פיג'ו סוג 56" תצורה סגורה בחלקה (המושבים הקדמיים ללא דלתות). סך הכול יוצרו 16 יחידות. "פיג'ו סוג 56" "פיג'ו סוג 56" "פיג'ו סוג 56" "פיג'ו סוג 56" "פיג'ו סוג 56" "פיג'ו סוג 56" "פיג'ו סוג 56" "פיג'ו סוג 56" "פיג'ו סוג 56" פיג'ו פיג'ו סוג 1 פיג'ו סוג 15 פיג'ו סוג 27 פיג'ו סוג 31 פיג'ו סוג 37 פיג'ו סוג 58 פיג'ו סוג 1525 פיג'ו סוג 156 מדיה וקבצים בנושא פיג'ו סוג 56 בוויקישיתוף פיג'ו סוג 56, סרטון באתר יוטיוב "פיג'ו סוג 56" web.archive.org/web דגמי "פיג'ו סוג 56" retrovisore.it/peugeot-type-56 "פיג'ו סוג 56" dutchcowboys.nl/automotive/120-jaar-later-staat-peugeot-opnieuw-aan-de-start-van-de-race-parijs-amsterdam
בחירות 1965

האם התכוונתם ל... הבחירות לכנסת השישית הבחירות לרשויות המקומיות בישראל (1965) הבחירות לנשיאות צרפת 1965
ליגת המשנה הרוסית ברוגבי

ליגת המשנה ברוגבי, רשמית ליגת הרוגבי הלאומית (Национальная регбийная лига) והיא הליגה השנייה בחשיבותה בענף הרוגבי ברוסיה. נקראה בעבר ליגת הרוגבי הבכירה (Регбийная Высшая Лига) לאחר כל עונה, שתי הקבוצות העליונות בליגה מחליפות את שתי הקבוצות התחתונות בליגת העל והאלופות של כל אזור בליגה מחליפות את כל חמש הקבוצות התחתונות בליגת העל. עד 1997 נקראה בשם "הדיוויזיה הראשונה". משנת 1997 נקראה ליגת הרוגבי הבכירה. בשנת 2017 אורגנה מחדש ונושאת את שמה הנוכחי. הליגה מהווה לדרגה הנמוכה ביותר של הרוגבי המקצועני ברוסיה. אתר האינטרנט הרשמי של פדרציית הרוגבי הרוסית ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
ESO 274-1

ESO 274-1 היא גלקסיה ספירלית שנמצאת בקבוצת הכוכבים זאב במרחק של כ-13.5 מיליון שנות אור ממערכת השמש ושייכת לקבוצת קנטאור A. לגלקסיה בהירות נראית מדרגה 11.7 והיא נמצאת כ-1.6 מעלות ממערב-צפון-מערב לכוכב π בזאב, על המשכו של הקו המחבר את הכוכב עם הכוכב הבהיר α בזאב, וכ-2.5 מעלות מדרום-מערב לכוכב ε. המרחק הזוויתי בין הגלקסיה לקנטאור A שבמרכז הקבוצה הוא כ-19.5 מעלות והיא אחת הגלקסיות הרחוקות ביותר ממרכז קבוצת קנטאור A שעדיין נחשבת לחלק ממנה. ESO 274-1 היא גלקסיה ספירלית שמישורה משיק לקו הראייה אליה כך שהיא נראית ארוכה וצרה מאוד. אורכה הזוויתי של הגלקסיה הוא כ-13.4 דקות קשת שממרחקה שקול לקוטר של כ-53,000 שנות אור, מעט יותר מחצי הקוטר של שביל החלב. עובייה הזוויתי הוא רק עשירית מאורכה. מכיוון שהגלקסיה נצפית מצידה, ניתן למדוד בקלות את מהירות הסיבוב של הכוכבים סביב מרכז הגלקסיה ונראה שמהירות הסיבוב גדלה עם המרחק מהמרכז ומגיעה בשולי הדיסקה למהירות של 86 קילומטר בשנייה. מניתוח התנועה והספקטרום של קרינת הגלקסיה ניתן להסיק שמסתה של הגלקסיה היא כ-‎1.3×1010‎ מסות שמש, כ-3 אחוזים ממסת שביל החלב, וממנה כ-‎2.5-4.3×108‎ מסות שמש הן של מימן נייטרלי (אזור H I) שמאפשר יצירה של כוכבים חדשים בקצב גבוה יחסית לגלקסיות האחרות שבקבוצת קנטאור A. סביב הגלקסיה זוהו 10 צבירים כדוריים שמסתם הכוללת כ-‎1.3×106‎ מסות שמש ונראה שהיא מוקפת בהילה של חומר אפל שטיבו אינו ידוע. NED: NGC ESO 274-1 W. K. Huchtmeier & O.-G. Richter, : H I observations of galaxies in the Kraan-Korteweg-Tammann catalogue of nearby galaxies. III - Global parameters of the galaxies, Astronomy & Astrophysics, vol. 203, no. 2, p. 240 (1988) S. van den Bergh: The Mass of the Centaurus A Group of Galaxies, The Astronomical Journal, Vol. 119, Iss. 2, pp. 610 (2000) J. C. O'Brien, K. C. Freeman & P. C. van der Kruit: The dark matter halo shape of edge-on disk galaxies. III. Modelling the HI observations: results, Astronomy & Astrophysics, Vol. 515, id. A62, p. 4 (2010) S. Côté, A. Draginda, E. D. Skillman & B. W. Miller: Star Formation in Dwarf Galaxies of the Nearby Centaurus a Group, The Astronomical Journal, Vol. 138, Iss. 4, p. 1047 (2009) I. Y. Georgiev, T. H. Puzia, P. Goudfrooij & M. Hilker: Globular Cluster Systems in Nearby Dwarf Galaxies: III. Formation Efficiencies of Old Globular Clusters, Monthly Notices of the Royal Astronomical Society, Vol. 406, Iss. 3, p. 19 (2010) S. P. C. Peters, P. C. van der Kruit, R. J. Allen & K. C. Freeman: The Shape of Dark Matter Haloes V. Analysis of observations of edge-on galaxies, Monthly Notices of the Royal Astronomical Society, Vol. 464, Iss. 1, (2017)
חסידיסטוק

חסידיסטוק היא תוכנית דוקו על גיבורי התרבות של המוזיקה היהודית העכשווית בארץ ובעולם. בין חסידים אדוקים מבית לחוזרים בתשובה, בין יקירי המגזר לאלה שמורדים בו, מנקודות מבט שונות: אמונה, להקות, מחאה, להיטים וקול. הסדרה היא בעריכת אסף גלאי ואבידע ליבני, ובתמיכת קרן גשר לקולנוע רב תרבותי. ניסים בלאק - גדל במשפחה מוזיקלית אפרו אמריקאית של סוחרי סמים והיה מחלוצי סצנת ההיפ הופ בסיאטל. כבר מגיל צעיר יצא למסע חיפושים רוחני שבסיומו התגייר הפך לחסיד ברסלב. כיום הוא גר ברמת בית שמש א' ומכניס את הראפ לעולם החסידי השמרני. גד אלבז - התפרסם כבר בגיל 4 ששר עם אביו את הלהיט "אבא אני אוהב אותך", הפך לזמר מצליח שמייצר להיטי פופ על בסיס המוזיקה החסידית, וחתום על קליפים מושקעים שזוכים למיליוני צפיות. ליפא שמלצר - גדל בעיירה יהודית חרדית קיצונית בארצות הברית וכבר מגיל צעיר זימר בפני האדמו"ר, עד שנכבש והפך לפופ סטאר של המגזר החסידי, עם קליפים מושקעים ואלפי צפיות. מוטי שטיינמץ - את הקריירה שלו התחיל כילד ששר בשמחות של חסידות ויז'ניץ, שם גדל, ובמהרה הפך לכוכב הרגש של המוזיקה החסידית המסורתית. קול הפעמונים שלו גורם לקשוחים שבחתנים לבכות תחת החופה, והוא מוזמן להופעות ברחבי העולם. הוא מסרב להופיע לפני קהל מעורב אך מנסה לשלב בין הכללים המחמירים של החסידות לבין חידושים מוזיקליים וביטוי אישי. להקת זושא - להקה צעירה שמאופיינת כחסידית-היפסטרית, ומשלבת ניגונים חסידים עם פולק, רגאי ומוזיקה אלקטרונית. הסרט מלווה אותם בהכנות לפסטיבל מוזיקה יהודי. קול אשה - שלוש זמרות צעירות שמתמודדות עם האיסור על שירת נשים. ציפורה איבגי היא חרדית ספרדית מכרמיאל המופיעה בפני נשים בלבד ואסור לצלם אותה שרה, אודהליה ברלין מנגנת בפני גברים אך שרה רק לנשים, פרל וולף משיקגו מאמינה שהאיסור הוא לגברים בלבד ולכן היא מופיעה בפני קהל מעורב. אתר התוכנית עפרה לקס, מקשיבים לזמרים – ביקורת טלוויזיה, באתר ערוץ 7, 2 באוגוסט 2018 נדב מנוחין‏, המוזיקה החסידית ראויה למפעל מקיף יותר מאשר הסדרה "חסידיסטוק", באתר וואלה, 25 ביולי 2018 שלמה נתיב, ‏"חסידיסטוק" חושפת את המוזיקה היהודית: היצירה ה"כשרה" ומקומן של הנשים, באתר מעריב אונליין, 24 ביולי 2018 ציפי קלר, ביקורת טלוויזיה - "חסידיסטוק" אתר כיפה 5 ביולי 2018
סיידה מהפארה

סיידה מהפארה שאהיד בוכרי, הידועה כסיידה מהפארה או מהפארה שאהיד (נולדה ב-8 ביולי 1993) היא כדורגלנית פקיסטנית, והשוערת של הנבחרת הלאומית. היא זכתה עם קבוצתה בחמש אליפויות לאומיות, ונבחרה כשוערת הטובה ביותר וכשחקנית הפקיסטנית הטובה ביותר מספר רב של פעמים. מהפארה נולדה בקראצ'י, סינד. היא לא התעניינה בכדורגל, עד שאמה דחקה בה להצטרף לקבוצת נוער שהתארגנה על ידי השגרירות האמריקאית, Young Rising Stars FFC. היא התחילה את הקריירה שלה במועדון Young Rising Stars FFC כמגנה בשנת 2007. היא עברה לתפקיד שוערת ב-2008. ב-2014 היא שיחקה במועדון בלוצ'יסטן יונייטד. ב-2016, היא עברה לשחק ב-WAPDA F.C. היא זכתה עם שתי קבוצות אלה באליפות פקיסטן בכדורגל נשים חמש פעמים. יחד עם חברתה לנבחרת פקיסטן, הקשרית זולפיה שאה, היא חתמה ב-2017 עם המועדון החובבני Rossoneri Women's FC בדובאי לעונה. בהינתן הפסקת כדורגל נשים במדינתה, היא ניצלה את האפשרות לזכות באימון ממוקד לשוערות, ופיתוח כישוריה, בין היתר בתקווה שייפתחו בפניה הזדמנויות בינלאומיות נוספות. הביצועים שלה זיכו אותה בכינוי "הקיר". בדומה לספורטאיות פקיסטניות אחרות, גם מהפארה מוטרדת מחוסר ההשקעה בפיתוח ספורט נשים במדינתה. מאז 2016, הנבחרת הלאומית אינה פעילה, בעיקר מחוסר השתייכות לפיפ"א, דבר המגביל את הקריירה של שחקניות הכדורגל. היא טוענת שהעיסוק בספורט הוא חשוב לילדות ולנשים, הן מבחינת בריאות פיזית, והן בשל היתרונות הנפשיים. היא מציינת שאף תחום ספורט לא יכול להתפתח ללא תמיכת האוהדים, ושבפקיסטן יש עוד דרך ארוכה, מכיוון שאין התייחסות רצינית לכדורגל נשים. מהפארה היא השוערת הראשונה של נבחרת פקיסטן לכדורגל נשים, שהחלה להתחרות ב-2010, במשחקי פדרציית הכדורגל של דרום אסיה (SAFF), באליפות שנערכה איסלמבאד, פקיסטן. היא שיחקה בכל שלושת המשחקים (נגד סרי לנקה, נפאל ובהוטן). השוערת הטובה ביותר (באליפות הארצית): 5 פעמים (2008, 2010, 2011, 2012, 2013) השוערת הטובה ביותר באליפות SAFF‏: 2 ‏(2011, 2014) השחקנית הטובה ביותר באליפות SAFF: ‏2011 Syeda Mahpara PFF Official website. MAHPARA EYES MORE FOREIGN LEAGUES FOLLOWING DUBAI STINT, EXPRESS TRIBUNE, April 10 2017 “I want to be The Neuer of Women’s Football”: Exclusive interview with Pakistan goalkeeper Syeda Mahpara, Soudeep Deb, Sports-nova, November 19, 2015 Interview With Syeda Mahpara Shahid Best Goal Keeper of Pakistan, Football World Zone, May 19, 2014 Keeping Faith, Mir Shabbar Ali, footballpakistan.com, 13 בפברואר 2017 Syeda Mahpara Shahid footballworldzone blog. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיידה מהפארה".
ג'ובאני

גּ'וֹבַאינִי הוא שם איטלקי (Giovanni). שם בעל אותו כתיב משמש גם כשם משפחה יהודי בקרב יהדות תימן‚ ונהגה גּ'וּבַּאינִי, שכן קהילה יהודית גדולה התקיימה בעיירה דנט-ג'וב(א)ן בדרום תימן. האם התכוונתם ל... דון ג'ובאני – אופרה בת שתי מערכות, אשר הולחנה על ידי וולפגנג אמדאוס מוצארט ניקי ג'ובאני – סופרת אמריקאית ג'ובאני - דמות במותג פוקימון. ראש ארגון הפשע "צוות רוקט" שם משפחה - ג'ובאני, באתר בית התפוצות - מוזיאון העם היהודי
בדחן

בַּדְחָן הוא כינוי ושם תואר למי ששימשו כמנחים היתוליים בטקסים יהודיים, חגים וימי מועד אחרים. הבדחנים היו מעין אמנים נודדים, שהיו נוסעים מעיירה לעיירה ומכפר לכפר, מקהילים את הקהל ומשעשעים אותו בדברי בדיחה, בחרוזים ובשירים, הטפות מוסר היתוליות ועוד. אמנות הבדחן, יותר מאמנויות אחרות, כמעט וכלתה עם השמדת יהדות מזרח אירופה בשואה, ולא התאוששה לאחריה. הבדחנים הראשונים נזכרו כבר בסוף ימי הביניים, במאה השלוש עשרה והארבע עשרה. דמות הבדחן התפתחה בהשפעת דמות הליצן (או ליצן חצר) האירופית, כמקבילה יהודית לה. מעמד הבדחן הלך והתפתח בקהילות ישראל במזרח אירופה, והוא קנה לו כלים אמנותיים מגוונים, דקלום והצגה, אלתור, וזימרה ועוד. בתחילה, כונו הבדחנים 'לצים' או 'גחכנים', אולם בהמשך, בעקבות השיפור במעמדם, כונו בדחנים. בנוסף, נדרשה מהם שליטה מופלאה בטקסטים היהודיים על כל צורותיהם. במאתיים השנים האחרונות שלפני השמדת יהדות מזרח אירופה, הפכו הבדחנים למנחים ולמנהלי הטקסים היהודיים; חופות ולידות, בריתות ופדיונות, טקסי חג הפורים ועוד, נוהלו על ידי הבדחנים, בלוויית תזמורת כליזמרים או בשירה עצמית. ברוב המקרים היו הבדחנים אנשים עניים ופשוטים, ועל פי רוב כדי למצוא פרנסה הם נאלצו לנדוד מעיר לעיר כדי למצוא את פרנסתם. למרות זאת, היו גם בדחנים בעלי מעמד ועשירים. לעיתים נודו הבדחנים על ידי רבני ונכבדי הקהילה, וזאת משתי סיבות עקריות: בשל עוניים של רוב הבדחנים, הנכבדים היו מושא לעגם וצחוקם; וכמו כן היו רבנים שהתנגדו לשימוש ההומוריסטי שעשו לעיתים הבדחנים בפסוקי תורה או גמרא. הבדחן היהודי המפורסם ביותר היה "הרשל'ה מאוסטרופולי", ובדחן ידוע נוסף הוא מוטקה חב"ד. אליקום צונזר (צונזער; 1835–1913), יליד וילנה, נחשב לגדול הבדחנים של המאה התשע עשרה וראשית המאה העשרים, והוא מאפיין את דמות הבדחן במיטבה. צונזר חיבר עשרות שירים בחרוזים והתאים להם לחנים משלו, שהיה מאלתר לפי טעם הקהל ודרישתו. בעת שמשוררי ההשכלה הראשונים שקדו על שירה עברית שקולה, מנויה וחרוזה, שורר אליקום צונזר את שיריו בלשון יידיש עממית. שלושה דורות של יהודים שרו את שיריו, פיזמו את פזמוניו והתענגו על הלחנים שלו. אליקום צונזר השכיל לשלב בפזמוני הבדחנות שלו משלים עממיים, מוסר השכל חכם וביקורת חברתית נוקבת. כל החברה היהודית, מכל המעמדות, נהתה אחר יצירתו העממית. והמשורר איציק מאנגר הגדירו כ"הבדחן הגדול, עתרת-תפארת של כל החתונות, מטיף המוסר הגדול וחורז החרוזים הנפלא אשר לעמך ישראל". בתרבויות שונות מקובלים דמויות בדיוניות של בדחנים ששימשו בסיפורי עם בלבד, כמו ג'וחא בארצות ערב וואן דר מרווה בהולנד. בשנים האחרונות רואה הבדחנות עדנה, ובקהילות חסידיות קמים דורות חדשים של בדחנים מוכשרים המופיעים בעיקר בחתונות ובסעודות שבע ברכות, ומשמחים את הקהל בדרך כלל בשפת היידיש. על פי רוב, הגראמער משמש גם כבדחן, אך ישנם אנשים שמקצועם הוא בדחנות. הבולטים שבהם הם יענקל מילר ממונסי (ניו יורק) ויעקב צוקר מבני ברק. ליצן חצר גראמער רב פורים אריאלה קרסני, הבדחן, הוצאת אוניברסיטת בר-אילן, 1998. מדיה וקבצים בנושא בדחן בוויקישיתוף
עולה עולה

עולה עולה הוא השיר שייצג את ישראל באירוויזיון 1985 ובוצע על ידי יזהר כהן, בהופעתו השנייה באירוויזיון. את המילים לשיר כתבה חמוטל בן זאב והלחין קובי אשרת. במקור נכתב השיר עבור הפסטיגל, תחת השם "הכלב ויסקי"[דרוש מקור]. אולם, כאשר האמרגן שלמה צח שמע את השיר, הוא החליט כי השיר "חזק מדי בשביל הפסטיגל", וכי הוא מתאים יותר לאירוויזיון. לשם כך שינתה חמוטל בן זאב את המילים, כדי להופכו משיר ילדים לשיר פופ. השיר מבטא שמחה וחשיבה כיצד יראה העולם כאשר בני האדם יחיו בשלווה ובשלום. מצוין בשיר גם דברים המציינים תקווה והמשכיות, כגון "אור", "קשת בענן" ו"מים", המחזקים את המסר הנובע מהשיר. השיר זכה במקום הראשון בקדם-אירוויזיון 1985, לאחר שזכה ב-69 נקודות, והקדים שירים שזכו מאוחר יותר להצלחה ("כמו צועני" ו"עוד נגיע"), ונחשב לאחד השירים הקליטים ביותר באותה שנה. באירוויזיון הוגרל השיר להיות במקום 11 לפי סדר ההשמעה. בסיומה של ההצבעה, סיים השיר עם 93 נקודות, במקום החמישי מתוך 19 שירים בתחרות. השיר הגיע למקום השני במצעד הפזמונים העברי השנתי ה'תשמ"ה-1985 של רשת ג'. תחרות הזמר של האירוויזיון אירוויזיון 1985 ישראל באירוויזיון עולה עולה, באתר אקו"ם השיר "עולה עולה" באתר היוטיוב מילות השיר באתר שירונט קובי אושרת - "עולה עולה" אירוויזיון 1985(הקישור אינו פעיל) מידע על היצירה "עולה עולה" באתר מיוזיק בריינז
קליקה

האם התכוונתם ל... קְלִיקָה: קליקה (תורת הגרפים) – מונח בתורת הגרפים (ראו גם: גרף שלם) קליקה (חברה) – מונח מתחום הסוציולוגיה קַלִיקֵה: קליקה (מיתולוגיה) – במיתולוגיה היוונית, שמן של מספר דמויות קליקה (ירח) – אחד הירחים של כוכב הלכת צדק קליק